ai4bharat/Pralekha huggingface dataset:
பிரதமர் அலுவலகம்
கொவிட்-19 தொற்றைத் தடுப்பதற்கான பொது சுகாதார நடவடிக்கைகள் குறித்து பிரதமர் ஆய்வு
மாநில மற்றும் மாவட்ட அளவில் கொவிட் நிலவரம் குறித்து பிரதமர் ஆய்வு
மருத்துவ உள்கட்டமைப்பை மேம்படுத்துவதற்கான முன்னணி குறியீடுகள் குறித்து மாநிலங்களுக்கு உதவிகள் மற்றும் வழிகாட்டுதலை வழங்க பிரதமர் உத்தரவு
மருந்துகளின் இருப்பை பிரதமர் ஆய்வு செய்தார்
இந்தியாவின் தடுப்பூசித் திட்டம் குறித்து பிரதமர் ஆய்வு
தடுப்பூசியின் வேகம் குறையாது என்பதை மாநிலங்களுக்கு உணர்த்த வேண்டும்: பிரதமர்
நாட்டில் கொவிட்-19 தொடர்பான நிலவரம் குறித்து பிரதமர் திரு நரேந்திர மோடி இன்று விரிவான ஆய்வை மேற்கொண்டார். பல்வேறு மாநிலங்கள் மற்றும் மாவட்டங்களில் கொவிட் பாதிப்பு குறித்து அவருக்கு விளக்கமாக எடுத்துரைக்கப்பட்டது. ஒரு லட்சத்திற்கும் அதிகமானோர் சிகிச்சை மேற்கொண்டு வரும் 12 மாநிலங்கள் பற்றி அவருக்குத் தெரிவிக்கப்பட்டது. நோயின் தாக்கம் அதிகமுள்ள மாவட்டங்கள் குறித்தும் பிரதமர் கேட்டறிந்தார்.
மருத்துவ உள்கட்டமைப்பை அதிகரிக்க மாநிலங்கள் மேற்கொண்டு வரும் நடவடிக்கைகள் குறித்து பிரதமருக்கு விளக்கமளிக்கப்பட்டது. மருத்துவ உள்கட்டமைப்பை மேம்படுத்துவதற்கான முன்னணி குறியீடுகள் குறித்து மாநிலங்களுக்கு உதவிகள் மற்றும் வழிகாட்டுதல்கள் அளிக்கப்பட வேண்டும் என்று பிரதமர் உத்தரவிட்டார்.
துரிதமான மற்றும் முழுமையான கட்டுப்பாட்டு நடவடிக்கைகளை உறுதி செய்வதன் அவசியம் தொடர்பாகவும் கூட்டத்தில் விவாதிக்கப்பட்டது. 10 சதவீதம் அல்லது அதற்கும் மேற்பட்ட பாதிப்புகள் மற்றும் 60 சதவீதத்திற்கும் மேற்பட்ட பிராணவாயு படுக்கைகள் அல்லது அவசர சிகிச்சை பிரிவுகளில் நோயாளிகள் சேர்க்கப்பட்டிருக்கும் மாவட்டங்களைக் கண்டறியுமாறு மாநிலங்களுக்கு அறிவுறுத்தப்பட்டிருப்பதாக பிரதமர் குறிப்பிட்டார்.
மருந்துகளின் இருப்பு குறித்தும் பிரதமர் ஆய்வு செய்தார். ரெம்டெசிவிர் உள்ளிட்ட மருந்துகளின் உற்பத்தி விரைவாக அதிகரிக்கப்பட்டு வருவது தொடர்பாக அவருக்குத் தெரிவிக்கப்பட்டது.
தடுப்பூசித் திட்டத்தின் வளர்ச்சி மற்றும் அடுத்த சில மாதங்களில் தடுப்பூசியின் எண்ணிக்கையை அதிகரிப்பதற்கான திட்டம் ஆகியவை தொடர்பாகவும் பிரதமர் ஆய்வு மேற்கொண்டார்.
சுமார் 17.7 கோடி தடுப்பூசிகள், மாநிலங்களுக்கு விநியோகிக்கப்பட்டிருப்பதாக அவருக்கு எடுத்துரைக்கப்பட்டது. தடுப்பூசி வீணாவதில் மாநில வாரியான நிலை பற்றியும் அவர் ஆய்வு செய்தார். 45 வயதிற்கு மேற்பட்ட தகுதி வாய்ந்தோரில், சுமார் 31 சதவீதத்தினருக்கு குறைந்தது ஒரு டோஸ் தடுப்பூசி வழங்கப்பட்டிருப்பதாக பிரதமருக்குக் கூறப்பட்டது.
தடுப்பூசியின் வேகம் குறையாது என்பதை மாநிலங்களுக்கு உணர்த்த வேண்டியதன் அவசியம் பற்றி பிரதமர் பேசினார். பொதுமுடக்கத்தின் போதும் தடுப்பூசி போட்டுக் கொள்வதற்கான வசதியை குடிமக்களுக்கு ஏற்படுத்துவதுடன், தடுப்பூசி போடும் பணியில் ஈடுபடும் மருத்துவ பணியாளர்களை இதர பணிகளுக்கு மாற்றி நியமிக்கக் கூடாது என்றும் அவர் தெரிவித்தார்.
அமைச்சர்கள் திரு ராஜ்நாத் சிங், திரு அமித் ஷா, திருமதி நிர்மலா சீதாராமன், டாக்டர் ஹர்ஷ் வர்தன், திரு பியூஷ் கோயல், திரு மன்சுக் மாண்டவியா உள்ளிட்டோருடன் உயரதிகாரிகளும் இந்தக் கூட்டத்தில் கலந்துகொண்டனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழலுக்கு எதிரான உலகளாவிய போராட்டத்துக்கான கூட்டு செயல்முறைகளை எடுத்துரைக்க ஜி 20 ஊழல் எதிர்ப்புப் பணி்க்குழுவின் அமைச்சர்கள் நிலையிலான கூட்டம் சிறந்த வாய்ப்பாக அமைந்துள்ளது: மத்திய இணை அமைச்சர் திரு ஜிதேந்திர சிங்
ஊழலுக்கு எதிரான இந்தியாவின் அறப்போர் தொடரும் என்று மத்திய இணை அமைச்சர் திரு ஜிதேந்திர சிங் கூறியுள்ளார்.
2023 ஆகஸ்ட் 9-ம் தேதி முதல் 11-ம் தேதி வரை கொல்கத்தாவில் ஜி 20 ஊழல் எதிர்ப்புப் பணிக்குழுவின்  3 வது மற்றும் இறுதி கூட்டம் நடைபெற்றது. இதில் ஊழல் எதிர்ப்புப் பணிக்குழுவின் அமைச்சர்கள் நிலையிலான கூட்டம் இன்று  நடைபெற்றது. இதில் கலந்து கொண்டு பேசிய திரு ஜிதேந்திர சிங், பிரதமர் திரு நரேந்திர மோடி தலைமையிலான அரசு,
ஊழலுக்கு எதிராக எந்தவித சமரசமுமின்றி செயல்படுவதாகக் கூறினார். 2018 ஆம் ஆண்டில் பிரதமர் திரு நரேந்திர மோடி, ஜி 20 அமைப்புக்கு வழங்கிய தப்பியோடிய பொருளாதாரக் குற்றவாளிகள் குறித்த 9 அம்ச செயல்திட்டத்தையும் அவர் நினைவு கூர்ந்தார்.
ஊழலுக்கு எதிரான உலகளாவிய போராட்டத்தை வழிநடத்துவதற்கான கூட்டு விருப்பத்தை எடுத்துரைக்க ஜி 20 ஊழல் எதிர்ப்புப் பணிக்குழுவின் அமைச்சர்கள் நிலையிலான கூட்டம் நம் அனைவருக்கும் ஒரு வாய்ப்பாகும் என்று அமைச்சர் கூறினார். தப்பியோடிய குற்றவாளிகள் தொடர்பாக, நாடுகளுக்கு இடையிலான ஒத்துழைப்பை மேம்படுத்த வேண்டும் என்று அவர் கூறினார். தப்பியோடிய பொருளாதாரக் குற்றவாளிகள் நாடுகளின் சட்ட வேறுபாடுகளைப் பயன்படுத்துவதாக அவர் குறிப்பிட்டார்.
பிரதமர் மோடி முன்வைத்த 9 அம்ச செயல்திட்டத்தை டாக்டர் ஜிதேந்திர சிங் குறிப்பிட்டார். தப்பியோடிய அனைத்து பொருளாதாரக் குற்றவாளிகளுக்கும் புகலிடம் வழங்க மறுப்பதற்கான சட்ட செயல்முறைகள் மற்றும் வழிமுறைகளில் ஜி 20 நாடுகள் இடையே வலுவான ஒத்துழைப்புத் தேவை என்று அவர் கூறினார்.
தொழில்நுட்பம், வெளிப்படைத்தன்மை மற்றும் பொதுமக்களின் பங்கேற்பு ஆகியவை எங்கள் ஊழல் எதிர்ப்பு முயற்சிகளுக்கு அடித்தளமாக உள்ளன என்று டாக்டர் ஜிதேந்திர சிங் கூறினார். வெளிப்படைத்தன்மையை அதிகரிக்க தொழில்நுட்பத்தைப் பயன்படுத்துவதன் மூலமும், மக்களின் பங்கேற்பை அதிகரிப்பதன் மூலமும் ஊழலை எதிர்க்க முடியும் என்று அவர் குறிப்பிட்டார். ஊழலைத் தடுப்பதிலும் எதிர்த்துப் போராடுவதிலும் தகவல் மற்றும் தொலைத்தொடர்பு தொழில்நுட்பத்தின் பங்கு முக்கியமானது என்றும் அவர் தெரிவித்தார்.
ஊழல் ஜனநாயகத்தையும் சட்டத்தின் ஆட்சியையும் பலவீனப்படுத்துகிறது என்று கூறிய திரு ஜிதேந்திர சிங், இது சமத்துவமின்மையை ஏற்படுத்துவதுடன் நிர்வாகத்தின் மீது பொதுமக்களின் நம்பிக்கையை குறைக்கிறது என்று குறிப்பிட்டார். ஊழல் சமூகத்தின் ஏழ்மையான மற்றும் மிகவும் விளிம்புநிலை மக்களை அதிக அளவில் பாதிக்கிறது என்று அவர் தெரிவித்தார். பிரதமர் திரு நரேந்திர மோடியின் கொள்கை, அனைவரின் வளர்ச்சி - அனைவரின் நம்பிக்கை என்பதுதான் எனவும் இதுவே அரசின் வழிகாட்டியாக உள்ளது என்றும் டாக்டர் ஜிதேந்திர சிங் கூறினார். அனைத்து வடிவங்களிலும் ஊழலை ஒழித்து, வளர்ச்சியை நோக்கிய பயணம் இந்திய அரசின் முக்கிய கொள்கையாக உள்ளது என்று அவர் குறிப்பிட்டார்.
ரெயில்வே அமைச்சகம்
மாநிலங்கள் கோரிக்கையின்பேரில் ஷ்ராமிக் சிறப்பு ரயிலை இந்திய ரயில்வே இயக்கும்
மாநிலங்களுக்குத் தேவைக்குத் தகுந்தபடி புலம்பெயர் தொழிலாளர்களை வசதியாகவும் பாதுகாப்பாகவும் கொண்டு செல்ல ஷ்ராமிக் சிறப்பு ரயில் சேவையை இந்திய ரயில்வே தொடரவுள்ளது.
இதுவரை, 4347க்கும் மேற்பட்ட ஷ்ராமிக் சிறப்பு ரயில் மூலம் இந்திய ரயில்வே சுமார் 60 லட்சம் புலம்பெயர் தொழிலாளர்களை தங்கள் இலக்கு மாநிலங்களுக்குக் கொண்டு சேர்த்துள்ளது. 2020 மே 1 முதல் ஷ்ராமிக் ரயில்கள் இயக்கப்படுகின்றன.
மாநிலங்கள் தங்கள் கோரிக்கையை சமர்பித்த 24 மணி நேரத்தில் ஷ்ராமிக் சிறப்பு ரயில் சேவை அளிக்கப்படும் என்று இந்திய ரயில்வே தெரிவித்துள்ளது. இது தொடர்பாக இந்திய ரயில்வே வாரியத்தின் தலைவர் அனைத்து மாநிலங்களுக்கும் மே 29 மற்றும் ஜூன் 3 ஆம் தேதி கடிதம் எழுதியுள்ளார். இதனை மீண்டும் வலியுறுத்தி அனைத்து மாநில தலைமை செயலர்களுக்கும் இன்று கடிதம் அனுப்பப்பட்டுள்ளது.
சிறப்பு சேவைகள் மற்றும் கட்டுரைகள்
ராஜீவ்காந்தி தேசிய இளைஞர் மேம்பாட்டு நிறுவனம், இளைஞர் மற்றும் அவர்களது நலவாழ்வுக்கான முதலாவது தேசிய மாநாட்டை நடத்தியது
ராஜீவ்காந்தி தேசிய இளைஞர் மேம்பாட்டு நிறுவனம், இளைஞர் மற்றும் அவர்களின் நலவாழ்வுக்கான முதலாவது தேசிய மாநாட்டை 2023 மார்ச் 28 மற்றும் 29 தேதிகளில் இணையதளம் வாயிலாக நடத்தியது. இளைஞர்கள் மற்றும் அவர்களது நலவாழ்வு தொடர்பான சிக்கல்கள், பிரச்சனைகள், சவால்கள், வாய்ப்புகள் உள்ளிட்டவை குறித்து விரிவாக விவாதிக்கும் நோக்கில் இந்த மாநாட்டுக்கு ஏற்பாடு செய்யப்பட்டது. இளைஞர்களும் ஆரோக்கியமும், இளைஞர்களும் கல்வியும், இளைஞர்கள்- குற்றம் மற்றும் சிறார் குற்றம், இளைஞர்கள்- கண்ணியமான வேலைவாய்ப்பு மற்றும் தொழில் முனைவு, இளைஞர்கள்- கலாச்சாரம் மற்றும் சமூக அடையாளம், இளைஞர் நலன்- இந்தியாவின் பார்வை என்பன போன்ற பல்வேறு துணை கருப்பொருட்களில் விவாதங்கள் நடைபெற்றன.
இந்தக் கருத்தரங்கம் ராஜீவ்காந்தி தேசிய இளைஞர் மேம்பாட்டு நிறுவனத்தின் இயக்குநர், பேராசிரியர் சிப்நாத் தேப் தொடங்கிவைத்தார். சென்னை பல்கலைக்கழகத்தின் சமூகவியல் துறை தலைவர் பேராசிரியர் டாக்டர் எம் தமிழரசனின் நிறைவுரையுடன் இந்த இரண்டு நாள் கருத்தரங்கம் நிறைவு உரையுடன் பல்வேறு கல்லூரிகள் மற்றும் கல்வி நிறுவனங்களைச் சேர்ந்த மாணவர்கள் மற்றும் ஆய்வாளர்களின் 30 ஆய்வுக் கட்டுரைகள் இக்கருத்தரங்கில் சமர்ப்பிக்கப்பட்டன. மாணவர்கள், ஆய்வாளர்கள் மற்றும் கல்வியாளர்கள் என நூற்றுக்கும் மேற்பட்டோர் இதில் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார ஆணையத்தின் 100 மைக்ரோசைட் திட்டத்தின் கீழ் முதலாவது ஆயுஷ்மான் பாரத் டிஜிட்டல் இயக்க மைக்ரோசைட் மிசோரமின் அய்சாலில் தொடங்கப்பட்டுள்ளது
நாடு முழுவதும் ஆயுஷ்மான் பாரத் டிஜிட்டல் இயக்கத்தை  விரைவுபடுத்துவதற்காக 100 மைக்ரோசைட்  திட்டத்தை தேசிய சுகாதார ஆணையம்  அறிவித்தது. மிசோரம் மாநிலத்தின் தலைநகரான அய்சால் நகரில் முதலாவதாக ஆயுஷ்மான் பாரத் டிஜிட்டல் இயக்கத்தின் மைக்ரோசைட் எனப்படும் சிறுமையம் தொடங்கப்பட்டுள்ளது. இதன் கீழ், அப்பகுதியில் உள்ள தனியார் மருத்துவமனைகள், சிறிய மருத்துவமனைகள் மற்றும் ஆய்வகங்கள் உள்ளிட்ட அனைத்து சுகாதாரச் சேவை நிறுவனங்களும் ஏபிடிஎம்மின் கீழ் இணைக்கப்பட்டு நோயாளிகளுக்கு டிஜிட்டல் சுகாதார சேவைகளை வழங்கும்.
இந்தத் திட்டத்தின் முக்கியத்துவம் குறித்து பேசிய என்.ஹெச்.ஏ தலைமை செயல் அதிகாரி, ஏபிடிஎம்-மின் கீழ் 100 மைக்ரோசைட் தொடங்கும் திட்டம் மிக முக்கியமான முன்முயற்சியாகும் என்று கூறினார்.
நிகழ்ச்சியில் பேசிய மிசோரமின் சுகாதாரத்துறை கூடுதல் செயலாளர் திருமதி பெட்ஸி ஜோதன்பாரி சைலோ, சுகாதார சேவைகளை டிஜிட்டல் மயமாக்குவது, உலகளாவிய தரத்தில் சுகாதார சேவை என்ற இலக்கை அடைய உதவும் என்று கூறினார். அய்சாலில் முதல் மைக்ரோசைட்டை செயல்படுத்த ஒரு செயலாக்க கூட்டு நிறுவனம் தேர்வு செய்யப்பட்டுள்ளது என்று அவர் தெரிவித்தார்.
ஏபிடிஎம் மைக்ரோசைட் என்பது குறிப்பிட்ட பகுதிகளை உள்ளடக்கிய சேவையாகும். இதில் சிறிய மற்றும் நடுத்தர அளவிலான தனியார் சுகாதார சேவை நிறுவனங்களை ஈடுபடுத்துவதில் கவனம் செலுத்தப்படும். இந்த மைக்ரோசைட்டுகள் பெரும்பாலும் மாநிலங்களால் செயல்படுத்தப்படும், அதே நேரத்தில் நிதி ஆதாரங்கள் மற்றும் ஒட்டுமொத்த வழிகாட்டுதல் தேசிய சுகாதார அமைச்சகத்தால் வழங்கப்படும்.
மிசோரம் தவிர, ஆந்திரா, மத்தியப் பிரதேசம், உத்தரபிரதேசம், மகாராஷ்டிரா மற்றும் சத்தீஸ்கர் உள்ளிட்ட பிற மாநிலங்களும் ஏபிடிஎம் மைக்ரோசைட்டுகளை செயல்படுத்துவதில் குறிப்பிடத்தக்க முன்னேற்றத்தை அடைந்துள்ளன. அடுத்த சில வாரங்களில் இதுபோன்ற மேலும் பல மைக்ரோசைட்டுகள் செயல்பாட்டுக்கு வரும் என்று எதிர்பார்க்கப்படுகிறது.
ஏபிடிஎம் திட்டத்தின் கீழ் 100 மைக்ரோசைட்டுகள் திட்டம் பற்றிய கூடுதல் தகவல்களை https://abdm.gov.in/microsites என்ற இணைய தளத்தில் தெரிந்துகொள்ளலாம்.
அறிவியல் மற்றும் தொழில்நுட்பத்துறை
ஃப்ளோரோசிஸ் அடிப்படையிலான நோய்களைத் தவிர்ப்பதற்காக, உபகரணங்கள் இல்லாது, ஒரு எளிய காகிதத்-துண்டு அடிப்படையிலான ஃப்ளூரைடு அயனை கண்ணால் கண்டறிதல் மற்றும் குடிநீர் அளவீட்டு ஆய்வு கருவிப் பெட்டி
ஃப்ளோரோசிஸ் என்பது நீண்ட காலமாக குடிநீர் / உணவுப்பொருள்கள் / தொழில்துறை மாசுபடுத்திகள் மூலம் ஃப்ளூரைடை அதிகமாக உட்கொள்வதால் உடலின் கடினமான மற்றும் மென்மையான திசுக்களில் ஃப்ளூரைடுகள் சேர்வதன் விளைவாக ஏற்படும் ஒரு முடக்கும் நோயாகும். இது பல் ஃப்ளூரோசிஸ், எலும்பு ஃப்ளோரோசிஸ் மற்றும் எலும்பு அல்லாத ஃப்ளூரோசிஸ் ஆகியவை ஏற்படுகிறது. தண்ணீரில் ஃப்ளூரைடுகளை எளிதில் கண்டறிவது பொது சுகாதார அபாயங்களைத் தடுக்க உதவும்.
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி நிறுவனமான நானோ அறிவியல் மற்றும் தொழில்நுட்பக் நிறுவனத்தின்  விஞ்ஞானிகள், குடிநீரில் கண்ணால் ஃப்ளூரைடு அயனை கண்டறிந்து அளவிடக் கருவி இல்லாத செயல்பாட்டை உருவாக்கியுள்ளனர். ஃப்ளோரோசிஸ் அடிப்படையிலான நோய்களைத் தவிர்க்கும் விதத்தில் வீட்டு உபயோகத்திற்காக சாமானியர்களும் இதை இயக்க முடியும்.
மேலும் விவரங்களுக்கு: https://pib.gov.in/PressReleasePage.aspx?PRID=1643489
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் தடுப்பூசி போடுவதில், உலகிலேயே வேகமான நாடாக இந்தியா உள்ளது: டாக்டர் ஜித்தேந்திர சிங் தகவல்
கொவிட் தடுப்பூசி போடுவதில், உலகிலேயே வேகமான நாடாக இந்தியா உள்ளது என மத்திய அமைச்சர் டாக்டர் ஜித்தேந்திர சிங் கூறியுள்ளார்.
தில்லியில் உள்ள மத்திய செயலகத்தின் நார்த் பிளாக் பகுதியில் மத்தியப் பணியாளர் மற்றும் பயிற்சிதுறை ஊழியர்கள் மற்றும் அவர்கள் குடும்பத்தைச் சேர்ந்த 18 வயதுக்கு மேற்பட்டோருக்கு கொவிட் தடுப்பூசி முகாம் இன்று நடத்தப்பட்டது. இதை மத்திய பணியாளர் மற்றும் பயிற்சித்துறை இணையமைச்சர் டாக்டர் ஜித்தேந்திர சிங் பார்வையிட்டார்.
அப்போது தகுதியான குடும்ப உறுப்பினர்கள் அனைவரும் விரைவில் தடுப்பூசி போட்டுக் கொள்ள வேண்டும் என அவர் வேண்டுகோள் விடுத்தார். மத்தியப் பணியாளர் மற்றும் பயிற்சிதுறை ஊழியர்களின் சவுகரியத்துக்காக இந்த சிறப்பு முகாம் நடத்தப்பட்டதாக அவர் தெரிவித்தார். இதேபோன்ற கொவிட் தடுப்பூசி முகாம்களை மத்திய அரசின் மற்ற துறைகளும், அமைச்சகங்களும் ஏற்பாடு செய்ய அறிவுறுத்தப்பட்டுள்ளதாக டாக்டர் ஜித்தேந்திர சிங் கூறினார். கொவிட் தடுப்பூசி போடுவதில், உலகிலேயே வேகமான நாடாக இந்தியா உள்ளது எனவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727254
----
(Visitor Counter : 167
குடியரசுத் துணைத் தலைவர் செயலகம்
ஊரடங்குக்குப் பிந்தைய பொருளாதார நிலையைக் காட்டிலும் சுகாதாரத்துக்கு முக்கியத்துவம் அவசியம் என குடியரசு துணைத்தலைவர் வலியுறுத்தல்
ஊரடங்கை நீட்டிப்பதா என்ற முடிவை எடுப்பதில் ஊரடங்கின் மூன்றாவது வாரம் முக்கியமானது- குடியரசு துணைத்தலைவர்
சிரமங்கள் தொடர்ந்தாலும், தலைமையின் முடிவுக்கு மக்கள் தொடர்ந்து ஒத்துழைப்பு அளிக்க வேண்டும்- குடியரசு துணைத்தலைவர்
கொரோனோ வைரஸ் பரவலால் அமல்படுத்தப்பட்டுள்ள மூன்று வார கால ஊரடங்கு ஏப்ரல் 14-ந்தேதியுடன் முடிவடையும் நிலையில், அதற்குப் பிந்தைய நிலை என்ன என்பது குறித்து நாட்டின் தலைமைப் பொறுப்பில் உள்ளவர்கள் விவாதித்து வரும் நிலையில், பொருளாதார ஸ்திரத்தன்மையை விட, மக்களின் சுகாதாரம் பற்றிய கவலைகளுக்கு முக்கியத்துவம் அதிகம் என குடியரசு துணைத்தலைவர் திரு. எம். வெங்கையா நாயுடு கூறியுள்ளார்.
ஊரடங்கின் இருவார காலம் இன்று நிறைவடைந்த நிலையில், அதன் அடுத்த நகர்வு குறித்து மதிப்பிட்டுள்ள திரு.நாயுடு, மார்ச் 25-ஆம்தேதி முதல் அமலில் உள்ள ஊரடங்குக் கட்டுப்பாடுகள் முடிவுக்கு வருமா என்பதை நிர்ணயிக்க, வரும் வாரம் முக்கியமானதாகும் என்று கூறியுள்ளார். தொற்று பரவும் வேகம், அது தொடர்பான தற்போதைய தரவுகள் ஆகியவை ஊரடங்கை முடிவுக்கு கொண்டு வருவதில் முக்கிய இடத்தைப் பிடிக்கும் என்று அவர் தெரிவித்துள்ளார்.
பிரதமர் மற்றும் முதலமைச்சர்கள் இடையே, ஊரடங்கு பற்றிய உத்தி தொடர்பாக ஆலோசனைகள் நடைபெற்றுள்ளதை சுட்டிக்காட்டியுள்ள திரு.நாயுடு, ஏப்ரல் 14ஆம் தேதிக்குப் பின்னர், எந்த முடிவு எடுக்கப்பட்டாலும், தற்போது சிரமங்களுக்கு இடையே, காட்டி வரும் அதே உணர்வுடன் தொடர்ந்து ஒத்துழைப்பை அளிக்க வேண்டும் என மக்களை அவர் கேட்டுக்கொண்டுள்ளார். அரசுகள் சுமுகமான விநியோகச் சங்கிலியை உறுதி செய்யும் என்றும், போதிய நிவாரணம் வழங்கப்படும் என்றும், பாதிக்கப்பட்ட பிரிவினருக்கு தொடர்ந்து ஆதரவு அளிக்கப்படும் என்றும் தாம் எதிர்பார்ப்பதாக அவர் கூறியுள்ளார்.
மார்ச் 22-ந்தேதி நடைபெற்ற மக்கள் ஊரடங்கு, மார்ச் 25 முதல் நடைபெற்று வரும் நாடு தழுவிய ஊரடங்கு, ஏப்ரல் 5-ந்தேதி விளக்கேற்றும் நிகழ்வில் பங்கேற்பு ஆகியவற்றில், மக்கள் பேராதரவை வழங்கியிருப்பதை நினைவு கூர்ந்துள்ள குடியரசு துணைத்தலைவர், இந்திய சமுதாயப் பண்பின் அடிப்படைக் கூறான ஆன்மீகத்தின் வெளிப்பாடு இது என்று கூறியுள்ளார். இதுபற்றி விளக்கியுள்ள திரு. நாயுடு, ஆன்மீகப் பாதுகாப்பு என்பது சுயநலச்சார்பை ஒழித்து, அனைத்திலும் நன்மையையே காண்பதாகும் என்று கூறியுள்ளார். இந்த உயரிய பண்பை நாட்டு மக்கள் இந்தச் சிக்கலான காலகட்டத்தில் பெருமளவுக்கு வெளிப்படுத்தி உள்ளனர் என்றும், இந்த உணர்வு சவால்களை வெற்றி கொள்ள பேருதவியாக அமையும் என்றும் அவர் தெரிவித்துள்ளார்.
நாட்டில் கொரோனோ பரவுவதைக் கட்டுப்படுத்தும் முயற்சிகள் பலனளிக்கும் நேரத்தில், தேசிய தலைநகரில் நடைபெற்ற தப்லிக் ஜமாத் மாநாடு, அதன் பின்விளைவுகள் பற்றிக் குறிப்பிட்டுள்ள திரு. நாயுடு, இது தவிர்த்திருக்கக்கூடிய பிறழ்வு என்றும், இது கண்களைத் திறந்துள்ளது என்றும் கூறியுள்ளார்.
தற்போதைய நெருக்கடியான சூழலில், நிறுவனங்கள், உள்கட்டமைப்பு, தகவல் பரிமாற்றம், சர்வதேச ஒத்துழைப்பு, தனிநபர் நடவடிக்கைகள் போன்ற விஷயங்களில் காணப்படும் போதாமைகளைச் சமாளிக்க, அடுத்து உடனடியாக எதிர்கொள்ள வேண்டியவை பற்றி உலக சமுதாயம் சரியான பாடத்தைக் கற்றுக்கொள்ள வேண்டும் என்று குடியரசு துணைத் தலைவர் வலியுறுத்தியுள்ளார்.
(
கனரகத் தொழில்கள் அமைச்சகம்
மத்திய பொதுத்துறை நிறுவனங்களின் வருவாய், செயல்திறன் மற்றும் லாபத்தின் மீது மத்திய அரசு அதிக கவனம் செலுத்துகிறது: திரு பிரகாஷ் ஜவடேகர்
தற்போதைய பெருந்தொற்றின் போது முக்கிய பங்காற்றி வருவதற்காக மத்திய பொதுத்துறை நிறுவனங்களை மத்திய கனரக தொழிற்சாலைகள் மற்றும் பொதுத்துறை நிறுவனங்கள் அமைச்சர் திரு பிரகாஷ் ஜவடேகர் பாராட்டினார்.
"பொதுத்துறை நிறுவனங்கள் நாட்டின் பெருமை ஆகும். மத்திய பொதுத்துறை நிறுவனங்களின் வருவாய், செயல்திறன் மற்றும் லாபத்தின் மீது மோடி அரசு அதிக கவனம் செலுத்துகிறது," என்று பிரகாஷ் ஜவடேகர் கூறினார்.
இணை அமைச்சர் திரு அர்ஜுன் ராம் மேக்வால் உடன் இணைந்து, 'தற்சார்பான, எழுச்சிமிக்க மற்றும் வலிமையான இந்தியாவை கட்டமைத்தல்' என்னும் கையேட்டை திரு ஜவடேகர் வெளியிட்டார். பெருந்தொற்றின் போது பொதுத்துறை நிறுவனங்கள் ஆற்றிய பங்கைக் குறித்து இந்த புத்தகம் விளக்குகிறது.
பெருந்தொற்றின் போது 100 சதவீத உற்பத்தி மற்றும் சரக்குப் போக்குவரத்தை உறுதி செய்த மத்திய பொதுத்துறை நிறுவனங்களை பாராட்டிய திரு ஜவடேகர், கட்டுப்பாடுகளை தளர்த்தி தற்சார்பு இந்தியாவை நோக்கி நாடு முன்னேறிக் கொண்டிருக்கும் வேளையில் பொதுத்துறை நிறுவனங்களின் பங்கு இன்னும் முக்கியமானது என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660295
((Visitor Counter : 139
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல் - 188வது நாள் : இந்தியாவில் செலுத்தப்பட்ட கொவிட் தடுப்பூசிகளின் எண்ணிக்கை 42 கோடி இலக்கை கடந்தது
இந்தியாவில் செலுத்தப்பட்ட கொவிட் தடுப்பூசிகளின் எண்ணிக்கை, இன்று மாலை 7 மணி நிலவரப்படி 42 கோடியை கடந்தது.
இன்று 48.86 லட்சத்துக்கும் மேற்பட்ட  தடுப்பூசி டோஸ்கள் செலுத்தப்பட்டன.
18 முதல் 44 வயது பிரிவினருக்கு, இன்று 23,62,689 தடுப்பூசிகள் முதல் டோஸாகவும், 2,14,281 தடுப்பூசிகள் 2வது டோஸாகவும் செலுத்தப்பட்டன.
மூன்றாவது கட்ட தடுப்பூசி திட்டம் தொடங்கியதில் இருந்து, மொத்தம் 37 மாநிலங்கள்/யூனியன் பிரதேசங்களில், 18 முதல் 44 வயது பிரிவினரில் 13,29,60,281 பேர் முதல் டோஸ் தடுப்பூசியும், மொத்தம் 55,40,162 பேர் இரண்டாவது டோஸ் தடுப்பூசியும் போட்டுள்ளனர்.
18 முதல் 44 வயது பிரிவினரில், தமிழகத்தில் இதுவரை 76,81,546 பேர் முதல் டோஸ் தடுப்பூசியும், 365688 பேர் 2வது டோஸ் தடுப்பூசியும் போட்டுள்ளனர்.
புதுச்சேரியில் 239598 பேர் முதல் டோஸ் தடுப்பூசியும், 1868 பேர் 2வது டோஸ் தடுப்பூசியும் போட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1737887
----
(Visitor Counter : 203
தொழிலாளர் மற்றும் வேலைவாய்ப்பு அமைச்சகம்
தேசிய பாதுகாப்பு குழுவின் தலைவராக எல்&டி நிறுவனத்தின் நிர்வாக இயக்குநர் திரு எஸ் என் சுப்பிரமணியன் நியமனம்
எல் & டி நிறுவனத்தின் தலைமை செயல் அதிகாரி மற்றும் நிர்வாக இயக்குநர் திரு எஸ் என் சுப்பிரமணியனை தேசிய பாதுகாப்பு குழுவின் தலைவராக மத்திய தொழிலாளர் மற்றும் வேலைவாய்ப்பு அமைச்சகம் நியமித்துள்ளது. இப்பதவியை அவர் மூன்று வருடங்களுக்கு வகிப்பார்.
தலைசிறந்த பொறியாளரான திரு சுப்பிரமணியன் எல்&டி நிறுவனத்தின் உள்கட்டமைப்பு வர்த்தகத்திற்கு பல்லாண்டு காலம் தலைமை வகித்து, அதை நாட்டின் மிகப்பெரிய மற்றும் உலகின் 14-வது பெரிய கட்டுமான நிறுவனமாக வளர்த்துள்ளார்.
நாட்டின் மிகப்பெரிய பொறியியல் நிறுவனங்களில் ஒன்றாக விளங்கும் எல்&டி, கனரக பொறியியல், பாதுகாப்பு தளவாடங்கள் மற்றும் கப்பல் கட்டுமானம் ஆகிய துறைகளிலும் இயங்கி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1695135
பாதுகாப்பு அமைச்சகம்
32 ஆண்டுகால தேச சேவைக்குப் பிறகு விடைபெற்ற ஐஎன்எஸ் குக்ரி கப்பல்
உள்நாட்டிலேயே தயாரிக்கப்பட்ட முதலாவது ஏவுகணை தாங்கி கப்பலான ஐஎன்எஸ் குக்ரி, நாட்டிற்கு 32 ஆண்டுகாலம் ஆற்றிய சிறப்புமிகு சேவைக்குப் பிறகு வியாழக்கிழமை 23 டிசம்பர் 2021 அன்று பணியிலிருந்து விடைபெற்றது. இதையொட்டி விசாகப்பட்டினத்தில் நடைபெற்ற நிகழ்ச்சியில், கிழக்கு பிராந்திய கடற்படைத் தளபதி வைஸ் அட்மிரல், பிஸ்வஜித் தாஸ் குப்தா சிறப்பு விருந்தினராக கொண்டார். இந்தக் கப்பலின் இன்னாள், முன்னாள் கமாண்டிங் அதிகாரிகளும் இந்நிகழ்ச்சியில் பங்கேற்றனர்.
மஸகான் கப்பல் கட்டும் தளத்தில், 23 ஆகஸ்ட் 1982 அன்று கட்டப்பட்ட இந்தக் கப்பல், அப்போதைய பாதுகாப்புத்துறை அமைச்சர் திரு கே.சி.பந்த் மற்றும் காலஞ்சென்ற கேப்டன் மகேந்திரநாத் முல்லாவின் மனைவி திருமதி சுதா முல்லா ஆகியோரால் தேச சேவைக்கு அர்ப்பணிக்கப்பட்டது. இந்தக் கப்பல் மேற்கு மற்றும் கிழக்குப் பிராந்திய கடற்படைகளில் சேவையாற்றிய பெருமை உடையதாகும்.
மேலும் விவரங்களுக்கு இந்த ஆங்கி்லச் செய்திக் குறிப்பைக் காணலாம் https://pib.gov.in/PressReleasePage.aspx?PRID=1784779
அறிவியல் மற்றும் தொழில்நுட்பத்துறை
2020 ஜூன் 21-ஆம் தேதி அனல் வட்ட சங்கிராந்தி சூரிய கிரகணம்
கதிர் மண்டலத் திருப்பு முகம் எனப்படும் அரிய வானியல் நிகழ்வான வருடாந்திர சூரிய கிரகணம் ஞாயிறன்று நிகழ்கிறது. இந்த ஆண்டில் நடைபெறும் முதல் சூரிய கிரகணம், பூமியின் வடகோளத்தில், நீண்ட நேரப் பகலான ஜூன் 21 அன்று அனல் வட்ட சங்கிராந்தியாக நிகழ்கிறது. இந்த சூரியகிரகணத்தை, அனுப்கர், சூரத்கர், சிர்சா, ஜக்கல், குருச்சேத்ரா, யமுனாநகர், டேராடூன், தபோவன், ஜோஷிமத் ஆகிய இடங்களில் முழுவதுமாகக் காணலாம். இந்தியாவின் இதர பகுதிகளில் வசிப்பவர்கள் பகுதி கிரகணத்தைக் காணலாம்.
2020 ஜூன் 21-ஆம் தேதி நிகழவிருக்கும் சூரியகிரகணத்தின் போது, சந்திரனின் வெளிப்புற அளவு சூரியனை விட 1 சதவீதம் சிறியதாக இருக்கும். இதன் விளைவாக, சூரியன் கடிக்கப்பட்ட ஆப்பிள் வடிவத்தில் தெரியும். சூரியனின் ஒரு சிறிய பகுதி, சந்திரனின் வட்டால் மறைக்கப்படும். முழு சூரியனையும் சந்திரனால் மறைக்க முடியாததால், சந்திரனைச்சுற்றி சூரிய ஒளியின் பிரகாசமான வட்டம் காணப்படும். இதன் காரணத்தால், இந்த சூரிய கிரகணம் ‘’ அனல் வட்டம்’’ எனக் கூறப்படுகிறது.
“இந்த வாய்ப்பை நாம் நழுவவிட்டால், இந்தியாவில், அடுத்த சூரிய கிரகணத்துக்கு நாம் 28 மாதங்கள் காத்திருக்க வேண்டும். அடுத்த சூரிய கிரகணத்தை, பகுதி சூரிய கிரகணமாக, இந்தியாவில் 2022 அக்டோபர் 25-ஆம்தேதி காணலாம். இதனை நாட்டின் மேற்குப் பகுதியில் காணலாம்’’, என்று இந்திய வானியல் கழகத்தின் கள ஆய்வு மற்றும் கல்விக்குழுவின் தலைவர் அனிக்கெட் சுலே கூறியுள்ளார்.
சூரியன் மிகப்பிரகாசமானது என்பதால், அதனை வெறும் கண்களால் நேரடியாகப் பார்ப்பது கண்களுக்கும், பார்வைக்கும் பெரும் தீமையை ஏற்படுத்தும். சூரியனைப் பார்ப்பதற்கென தனி வகை காப்புக் கண்ணாடிகள் தயாரிக்கப்பட்டுள்ளன. இந்தக் கண்ணாடிகள், சூரிய ஒளியை வடிகட்டி பாதுகாப்பாக சூரியனைக் காண்பதற்கு வழிவகுக்கின்றன.
(Visitor Counter : 182
நிதி அமைச்சகம்
மத்தியத் தன்னாட்சி அமைப்புகளால் தேசிய ஓய்வூதிய முறை நடைமுறைப்படுத்தப்படுவது குறித்து தில்லியில் மாநாடு
மத்தியத் தன்னாட்சி அமைப்புகளால் தேசிய ஓய்வூதிய முறை நடைமுறைப்படுத்தப்படுவது குறித்து ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தால் ஏற்பாடு செய்யப்பட்ட மாநாடு ஒன்று தில்லியில் இன்று  நடைபெற்றது. அனைத்து மத்தியத் தன்னாட்சி அமைப்புகளுக்கும் உரிய தளம் ஒன்றை அளிப்பதே இதன் தலையாய குறிக்கோளாக இருந்தது. தேசிய ஓய்வூதிய முறையின் காலம் தவறாமையின் இணக்கம் தொடர்பான தேசிய ஓய்வூதிய முறையின் அமலாக்கத்தில் முன்னேற்றத்தின் பல்வேறு தேசிய ஓய்வூதிய முறை சம்பந்தப்பட்ட செயல்பாடுகளைக் கவனத்திற்குக் கொண்டுவருவதும் முன்னேற்றுவதும் செயல்படுத்தப்படும். இந்த மாநாட்டில் பெரும்பாலான மத்தியத் தன்னாட்சி அமைப்புகளைச் சேர்ந்த அதிகாரிகள் கலந்துகொண்டனர்.
(Visitor Counter : 89
கப்பல் போக்குவரத்து அமைச்சகம்
அயோத்தியாவின் சரயு ஆற்றில் விரைவில் தொடங்கப்படுகிறது ராமாயண சொகுசு கப்பல் பயணம்
அயோத்தியாவின் சரயு ஆற்றில் ‘ராமாயண சொகுசு கப்பல் பயணம்' விரைவில் தொடங்கப்படவிருக்கிறது. மத்திய துறைமுகங்கள், கப்பல் மற்றும் நீர்வழிகள் அமைச்சர் திரு மன்சுக் மாண்டவியா தலைமையில் இந்த கப்பல் சேவையை செயல்படுத்துவது குறித்த ஆய்வுக் கூட்டம் இன்று நடைபெற்றது.
உத்தரப்பிரதேசத்தின் அயோத்தியாவில், சரயு ஆற்றின் முதலாவது சொகுசு கப்பல் சேவையாக இது அமையும். புனித நதியான சரயுவில் கப்பலில் பயணிப்பதன் மூலம், பக்தர்களுக்கு ஓர் உன்னத ஆன்மீக அனுபவத்தை வழங்குவதே இந்தக் கப்பல் சேவையின் நோக்கம்.
அனைத்து சொகுசு வசதிகளும், உலகத் தரத்திலான பாதுகாப்பு அம்சங்களும் இந்தக் கப்பலில் இடம்பெறும். கப்பலின் உட்புறமும், நுழைவு பகுதியும் ராமசரிதமானஸ் அடிப்படையாகக் கொண்டிருக்கும். 80 இருக்கைகள் கொண்ட இந்த சொகுசு கப்பலில் சுற்றுலா பயணிகளின் வசதிக்காக சமையலறையும், சரக்கு அறையும் இடம்பெறும்.
1 முதல் 1.5 மணி வரையிலான இந்த ராமசரிதமானஸ் சுற்றுலா பயணத்தின்போது திரு கோஸ்வாமி துளசிதாசர் இயற்றிய ராமசரிதமானஸ் அடிப்படையாகக் கொண்டு தயாரிக்கப்பட்ட திரைப்படமும் ஒளிபரப்பப்படும். மொத்தம் 15-16 கிலோ மீட்டர் தூரத்தைக் கொண்ட இந்த சுற்றுலா பயணத்தின் இறுதியில் சரயு ஆற்றில் நடைபெறும் ஆரத்தியையும் காணலாம்.
இந்த ராமாயண சொகுசு கப்பல் பயணத்தின் மூலம் சுற்றுலாப் பயணிகளின் எண்ணிக்கை அதிகரிப்பதுடன் இந்தப் பகுதியில் நேரடியாகவும், மறைமுகமாகவும் வேலை வாய்ப்புகளும் உருவாக்கப்படும். இந்த சேவையை சுமுகமாக வழங்குவதற்குத் தேவையான அனைத்து உள்கட்டமைப்பு வசதிகளையும் துறைமுகங்கள், கப்பல் மற்றும் நீர்வழி அமைச்சகம் மேற்கொள்ளும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1677372
------
(Visitor Counter : 189
பாதுகாப்பு அமைச்சகம்
இந்திய கடற்படை அகாடமியின் கமாண்டண்ட் ஆக வைஸ் அட்மிரல் மா ஹம்பிஹோலி AVSM, NM பொறுப்பேற்றார்
இந்தியக் கடற்படை அகாடமியின் கமாண்டண்ட் ஆக வைஸ் அட்மிரல் மா ஹம்பிஹோலி AVSM, NM -யிடம் வைஸ் அட்மிரல் தினேஷ் கே. திரிபாதி AVSM, NM பொறுப்புகளை இன்று 2020 ஜூலை 27 திங்கள்கிழமை ஒப்படைத்தார். அவர் 13 மாத காலம் இப் பொறுப்பில் பணியாற்றியுள்ளார்.
புதிதாகப் பொறுப்பேற்றுள்ள வைஸ் அட்மிரல் மா ஹம்பிஹோலி, வெலிங்டன் பாதுகாப்புச் சேவைகள் அலுவலர் கல்லூரி, காடக்வசலா தேசியப் பாதுகாப்பு அகாடமி, கரஞ்சா கடற்படைப் போர்ப் பயிற்சிக் கல்லூரி மற்றும் சிறப்புமிக்க புதுடெல்லி தேசிய ராணுவக் கல்லூரியில் பயின்றவர். இவர் நீர்மூழ்கிப் போர் உத்திகளில் நிபுணத்துவம் பெற்றவர். அந்தப் பிரிவில் பணியாற்றியவர்.
2019 மார்ச் 27இல் வைஸ் அட்மிரல் ஆக பதவி உயர்வு பெற்ற முதன்மை அதிகாரி அந்தஸ்தில் உள்ள இவர், எழிமலாவில் உள்ள தேசியக் கடற்படை அகாடமியின் எட்டாவது கமாண்டண்ட் ஆக நியமிக்கப்படுவதற்கு முன்பு, கடற்படை செயல்பாடுகள் பிரிவு தலைமை இயக்குநராக இருந்தார். இவர் சிறப்பாகக் கடமை ஆற்றியமைக்காக நவோ சேனா விருதும், அதிவிசிஷ்ட் சேவா பதக்கமும் பெற்ற அதிகாரியாவார்.
(Visitor Counter : 192